



ประกาศองค์การบริหารส่วนตำบลกาลอ
เรื่อง  การรับขึ้นทะเบียนคนพิการเพื่อรับเงินเบี้ยยังชีพความพิการ
  ประจำปีงบประมาณ  2560
....................................................................
	ตามที่กระทรวงมหาดไทยได้ประกาศใช้ระเบียบกระทรวงมหาดไทยว่าด้วยหลักเกณฑ์ การจ่ายเงินเบี้ยความพิการขององค์กรปกครองส่วนท้องถิ่น พ.ศ.2553  เพื่อใช้ในการดำเนินงานการจ่ายเงินเบี้ยความพิการขององค์กรปกครองส่วนท้องถิ่น  ซึ่งตามความนัยข้อ 7 แห่งระเบียบ  ภายในเดือนพฤศจิกายนของทุกปี ให้คนพิการ  ลงทะเบียนและยื่นคำขอรับเงินเบี้ยความพิการในปีงบประมาณถัดไป  ด้วยตนเองต่อองค์กรปกครองส่วนท้องถิ่นที่ตนมีภูมิลำเนา  ณ  สำนักงานขององค์กรปกครองส่วนท้องถิ่นหรือสถานที่ที่องค์กรปกครองส่วนท้องถิ่นกำหนด นั้น

	เพื่อให้การดำเนินการดังกล่าว  เป็นไปด้วยความถูกต้อง  เรียบร้อย  องค์การบริหารส่วนตำบลกาลอ  จึงขอประกาศให้ผู้พิการที่มีคุณสมบัติตามหลักเกณฑ์ต่อไปนี้  และมีความประสงค์จะขอรับการสงเคราะห์เบี้ยยังชีพความพิการไปติดต่อยื่นคำร้องขอขึ้นทะเบียน  ตามวัน เวลา  และสถานที่ที่องค์การบริหารส่วนตำบลกาลอ  ได้ประกาศกำหนดโดยผู้พิการที่จะมีสิทธิได้รับเงินเบี้ยยังชีพความพิการ  จะต้องมีคุณสมบัติและดำเนินการ  ดังต่อไปนี้

	1. คุณสมบัติได้รับเงินเบี้ยยังชีพความพิการ
	    ผู้มีคุณสมบัติได้รับเงินเบี้ยยังชีพความพิการ  ต้องเป็นผู้มีคุณสมบัติและไม่มีลักษณะต้องห้ามดังต่อไปนี้
	    (1)  มีสัญชาติไทย
	      (2)  มีภูมิลำเนาอยู่ในเขตองค์กรปกครองส่วนท้องถิ่นตามทะเบียนบ้าน
	    (3)  มีบัตรประจำตัวคนพิการตามกฎหมายว่าด้วยการส่งเสริมและพัฒนาคุณภาพชีวิต
คนพิการ
	    (4)  ไม่เป็นบุคคลซึ่งอยู่ในความอุปการะของสถานสงเคราะห์ของรัฐ 
2.  ขั้นตอนการยื่นคำขอและวิธีการพิจารณาคุณสมบัติผู้มีสิทธิได้รับเงินเบี้ยความพิการ
	     ให้ผู้พิการที่มีคุณสมบัติดังกล่าว  ยื่นคำขอรับเงินเบี้ยยังความพิการด้วยตนเอง  
ต่อผู้บริหารองค์กรปกครองส่วนท้องถิ่นที่ตนเองมีชื่ออยู่ในทะเบียนบ้าน  ระหว่างวันที่  1-30  พฤศจิกายน  2558   ในวัน  เวลา  และสถานที่ที่อบต.กำหนด  พร้อมหลักฐาน  ดังต่อไปนี้
	        (1)  บัตรประจำตัวคนพิการตามกฎหมายว่าด้วยการส่งเสริมและพัฒนาคุณภาพชีวิตคนพิการ
         (2)  ทะเบียนบ้านพร้อมสำเนา
	      (3)  สมุดบัญชีเงินฝากธนาคารพร้อมสำเนา  สำหรับในกรณีที่ผู้ขอรับเงินเบี้ยยังชีพความพิการประสงค์ขอรับเงินเบี้ยยังชีพความพิการผ่านธนาคาร

	      ในกรณีที่มีความจำเป็นที่ไม่สามารถลงทะเบียนได้  ผู้พิการอาจมอบอำนาจเป็นลายลักษณ์อักษรให้ผู้อื่นเป็นผู้ยื่นคำขอรับเงินเบี้ยยังชีพความพิการแทน
…/ จึงประกาศมา...
-2-

	      จึงประกาศมาเพื่อทราบโดยทั่วกัน
		
ประกาศ  ณ  วันที่  22  ตุลาคม  พ.ศ.2558





               (นายอาแว     ซงตายา)
                             นายกองค์การบริหารส่วนตำบลกาลอ  







































ประกาศองค์การบริหารส่วนตำบลกาลอ
เรื่อง  กำหนดวัน เวลา และสถานที่รับขึ้นทะเบียนคนพิการเพื่อรับเงินเบี้ยยังชีพความพิการ
  ประจำปีงบประมาณ  2560
....................................................................
	ตามที่กระทรวงมหาดไทยได้ประกาศใช้ระเบียบกระทรวงมหาดไทยว่าด้วยหลักเกณฑ์ การจ่ายเงินเบี้ยความพิการขององค์กรปกครองส่วนท้องถิ่น พ.ศ.2553  เพื่อใช้ในการดำเนินงานการจ่ายเงินเบี้ยความพิการขององค์กรปกครองส่วนท้องถิ่น  ซึ่งตามความนัยข้อ 7 แห่งระเบียบ  ภายในเดือนพฤศจิกายนของทุกปี ให้คนพิการ  ลงทะเบียนและยื่นคำขอรับเงินเบี้ยความพิการในปีงบประมาณถัดไป  ด้วยตนเองต่อองค์กรปกครองส่วนท้องถิ่นที่ตนมีภูมิลำเนา  ณ  สำนักงานขององค์กรปกครองส่วนท้องถิ่นหรือสถานที่ที่องค์กรปกครองส่วนท้องถิ่นกำหนด นั้น

	เพื่อให้การดำเนินการรับคำขอขึ้นทะเบียนคนพิการเพื่อรับเงินเบี้ยยังชีพความพิการ ดังกล่าว  เป็นไปด้วยความเรียบร้อยและทั่วถึง  องค์การบริหารส่วนตำบลกาลอ  จึงขอกำหนดวัน  เวลา  และสถานที่รับขึ้นทะเบียนฯ  ดังนี้


	วัน/เดือน/ปี
	เวลา
	สถานที่
	หมายเหตุ

	1-30  พฤศจิกายน  2558
	08.30-16.30 น.
	องค์การบริหารส่วนตำบลกาลอ

                    นายกองค์การบริหารส่วนตำบลกาลอ  

